**მაიმუნის ყვავილის ინფექციის პრევენცია და კონტროლი**

**(დროებითი რეკომენდაციები)**

**მაიმუნის ყვავილის ინფექციის პრევენცია და კონტროლი სამედიცინო დაწესებულებებში**

მაიმუნის ყვავილის ვირუსის ადამიანიდან ადამიანზე გადაცემა ხდება პირდაპირი კონტაქტის გზით დაზიანებულ ზედაპირთან ან რესპირაციულ სეკრეტთან ექსპოზიციისას.

**უსაფრთხოების ზომები მაიმუნის ყვავილის ტრანსმისიის პრევენციისთვის სამედიცინო დაწესებულებებში:**

მაიმუნის ყვავილის შესაძლო, სავარაუდო ან დადასტურებული შემთხვევის შესახებ ინფორმაცია დაუყოვნებლივ აცნობეთ ინფექციის პრევენციის და კონტროლის პერსონალს, ადმინისტრაციას, დარწმუნდით, რომ სასწრაფო შეტყობინება გადაიგზავნა დაავადებათა კონტროლისა და საზოგადოებრივი ჯანმრთელობის ეროვნულ ცენტრში.

მაიმუნის ყვავილის შემთხვევების მართვისას სამედიცინო დაწესებულებაში გამოყენებული უნდა იქნეს სტანდარტული უსაფრთხოების ზომები

**სტანდარტული უსაფრთხოების ზომების შემადგენელი ელემენტები:**

● ხელის ჰიგიენა

● ინდივიდუალური დაცვის საშუალებები (მაგ; ხელთათმანები, ნიღაბი, თვალების დაცვა)

● რესპირაციული ჰიგიენა/ ხველის ეტიკეტი

● ბასრი ინსტრუმენტების მართვა (საინჟინრო და სამუშაო პრაქტიკის კონტროლი)

● უსაფრთხო ინექციების პრაქტიკა (ასეპტიკის დაცვა პარენტერალური მედიკამენტებისთვის)

● ინსტუმენტების და მოწყობილობების სტერილიზაცია

● გარემოს ზედაპირების წმენდა და დეზინფექცია

● ნარჩენების უსაფრთხო მართვა

● თეთრეულის უსაფრთხო მართვა

● დაღვრილი სისხლისა და ბიოლოგიური სითხეების უსაფრთხო მართვა

**პაციენტის განთავსება**

**●** პაციენტი შესაძლო, სავარაუდო ან დადასტურებულ შემთხვევაში უნდა მოთავსდეს მარტო ოთახში

**●** ჰაერის სპეციალური დამუშავება საჭირო არ არის

**●** ოთახის კარი უნდა იყოს დახურული (თუ ეს უსაფრთხოა პაციენტისთვის)

**●** პაციენტს უნდა ჰქონდეს ინდივიდუალური აბაზანა

**●** პაციენტის გადაადგილება ოთახის გარეთ უნდა იქნეს შეზღუდული და მოხდეს მხოლოდ სამედიცინო მიზნებისთვის. თუ პაციენტი დატოვებს ოთახს, მან უნდა გამოიყენოს კარგად მორგებული სამედიცინო ნიღაბი და დაზიანებელი კანი დაფარული უნდა ჰქონდეს ქირურგიული ხალათით ან ზეწრით

**●** ინტუბაცია, ექსტუბაცია და ნებისმიერი პროცედურა, რომელმაც შესაძლოა გამოიწვიოს ორალური სეკრეტის გავრცელება უნდა შესრულდეს ჰაერით გავრცელებადი ინფექციების იზოლაციის ოთახში, რაც მოითხოვს მაღალი დონის ვენტილაციას, შესაბამისი ჰაერცვლით, საუკეთესო შემთხვევაში პროცედურა უნდა ჩატარდეს უარყოფით წნევიან პალატაში.

**ინდივიდუალური დაცვის საშუალებები პერსონალისთვის**

ინდივიდუალური დაცვის საშუალებები პერსონალისთვის, რომელიც შედის პაციენტთან ოთახში მოიცავს შემდეგს:

**●** ქირურგიული ხალათი

**●** ხელთათმანები

**●** თვალების დაცვა (დამცავი სათვალე ან სახის ფარი, რომელიც ფარავს სახის წინა და გვერდით მხარეს)

**●** NIOSH-ის (National Institute for Occupational Safety and Health) მიერ დამტკიცებული N95 ნიღაბი ან მისი ექვივალენტი, ან უფრო მაღალი დონის რესპირატორი

არ არის რეკომენდებული, მაიმუნის ყვავილის შემთხვევის შეფასება და კლინიკური მართვა მოხდეს ორსულებისა და იმუნოსუპრესიული პირების მიერ

● საშუალო რისკის კონტაქტებისთვის (2 კატეგორია-დაუცველი კონტაქტი ინფექციურ მასალებთან, რომელიც მოიცავს წვეთოვან ან ჰაეროვან პოტენციურ მარშრუტს) რეკომენდებულია აქტიური მონიტორინგი, ისინი გამორიცხულ უნდა იქნან ბავშვებთან, ორსულებთან და მძიმე იმუნოსუპრესიულ პირებთან კონტაქტისგან

● მაღალი რისკის (3 კატეგორია-დაუცველი პირდაპირი კონტაქტი ან ექსპოზიცია მაღალი რისკის გარემოსთან) კონტაქტებს უნდა ერჩიოთ კარანტინი 21 დღე

**ნარჩენების მართვა**

სამედიცინო ნარჩენების მართვა უნდა განხორციელდეს საქართველოს მთავრობის 2017 წლის 16 ივნისის #294 დადგენილებით დამტკიცებული „ტექნიკური რეგლამენტი: სამედიცინო ნარჩენების მართვა“-ის მიხედვით

**გარემოს ინფექციის კონტროლი**

**●** სტანდარტული დასუფთავებისა და დეზინფექციის პროცედურები უნდა ჩატარდეს დაავადებათა კონტროლისა და საზოგადოებრივი ჯანმრთელობის ეროვნული ცენტრის მიერ რეგისტრირებული დეზინფექტანტებით

**●** გამოყენებული თეთრეული, პირსახოცი, პირადი ტანსაცმელი უნდა დამუშავდეს სტანდარტული პრაქტიკის შესაბამისად და თავიდან უნდა იქნეს აცილებული დაუცველი კონტაქტი კონტამინირებულ ნივთებთან და ზედაპირებთან

**●** გამოყენებული ნივთები დაუყოვნებლივ და ფრთხილად უნდა იქნეს მოთავსებული სამრეცხაო ჩანთაში, შესაბამისი მარკირებით და არ უნდა მოხდეს მისი ზედმეტი მოძრაობა, რათა თავიდან აცილებული იქნას ინფექციური ნაწილაკების გაფრქვევა/გავრცელება.

**●** რეკომენდებულია, სველი წესით დასუფთავების მეთოდების გამოყენება. მშრალი წმენდა, დაგვა ან მტვერსასრუტით დასუფთავება არ უნდა იყოს გამოყენებული.

**ინფექციის კონტროლი ბინაზე**

პაციენტები, რომლებიც არ საჭიროებენ ჰოსპიტალიზაციას სამედიცინო ჩვენებით უნდა იქნენ იზოლირებულები ბინაზე და მიიღონ შესაბამისი უსაფრთხოების ზომები.

სახლის პირობებში იზოლაციის და ინფექციის კონტროლის ზომების განხორციელების შესაძლებლობა შემდეგ ფაქტორებზეა დამოკიდებული:

● პაციენტი ბავშვია, თუ ზრდასრული

● დამატებით ინფიცირებული ან არაინფიცირებული ადამიანებისა და/ან შინაური ცხოველების არსებობა სახლში

● გამოხატული დაზიანებული არის ლოკაცია, მასშტაბები და სხვა მახასიათებლები.

**პაციენტის იზოლაცია ბინაზე**

● პირები, რომელსაც აღენიშნებათ დაზიანების ფართო გავრცელება და მათი დაფარვა არ არის შესაძლებელი (სახის დაზიანების გამოკლებით), აგრეთვე პირები რესპირაციული სიმპტომებით (მაგ; ხველა, ყელის ტკივილი, ცხვირიდან გამონადენი) და გამონადენით დაზიანებული უბნიდან უნდა იქნენ იზოლირებულები ოჯახის დანარჩენი წევრებისა და შინაური ცხოველებისგან მოშორებით, რამდენადაც ეს შესაძლებელია.

● მაიმუნის ყვავილით დაავადებულმა პირებმა არ უნდა დატოვონ სახლი, გარდა სამედიცინო საჭიროებისა

● თავიდან უნდა იქნას არიდებული არაექსპოზირებული პირის სტუმრობა დაავადებულ პირთან ბინაზე

● ოჯახის წევრებმა, რომლებიც არ არიან ავად უნდა შეზღუდონ კონტაქტი ინფიცირებულ პირთან

● ინფიცირებულმა პირმა თავი უნდა შეიკავოს ცხოველებთან, მათ შორის შინაურ ცხოველებთან კონტაქტისგან.

**ინდივიდუალური დაცვის საშუალებების გამოყენება ბინაზე**

● მაიმუნის ყვავილით დაავადებულმა პირებმა უნდა ატარონ სამედიცინო ნიღაბი, განსაკუთრებით მათ ვისაც აღენიშნებათ რესპირაციული სიმპტომები ( მაგ; ხველა, სუნთქვის უკმარისობა, ყელის ტკივილი) თუ ეს შეუძლებელია (მაგ; ბავშვები), ოჯახის სხვა წევრებმა უნდა განიხილონ სამედიცინო ნიღბის ტარება მაიმუნის ყვავილის მქონე პირთან ყოფნისას

● პირდაპირი კონტაქტისას დაზიანებულ კანთან უნდა გამოიყენონ ერთჯერადი ხელთათმანი და გადააგდონ იგი გამოყენებისთანავე.

● კანის დაზიანებული ნაწილები მაქსიმალურად უნდა იყოს დაფარული ( მაგ: გრძელსახელოებიანი მაისურის და გრძელტოტებიანი შარვლის გამოყენებით), კონტაქტის რისკის მინიმიზაციისათვის.

● დაბინძურებული ნარჩენები (მაგ: სახვევები) უნდა გადაიყაროს ორმაგი შეფუთვით: ისინი თავსდება სანაგვე პარკში, ეკვრება თავი მჭიდროდ, შემდეგ თავსდება მე-2 პარკში, რომელსაც ასევე მჭიდროდ ეკვრება თავი და მხოლოდ ამის შემდეგ იყრება საოჯახო ნარჩენების ნაგავსაყრელზე.

**ხელების სათანადო ჰიგიენა და დასუფთავების პროცედურები**

● ხელების ჰიგიენა (მაგ; ხელების დაბანა საპნით და წყლით, ან ალკოჰოლშემცველი ხსნარებით დამუშავება) უნდა შესრულდეს ინფიცირებული პირის და ოჯახის წევრების მიერ, პოტენციურად დაბინძურებული ზედაპირის (დაზიანებული არის, ტანსაცმლის, გარემო ზედაპირების, თეთრეულის...) შეხებისთანავე

● თეთრეული, ტანსაცმელი, პირსახოცები და სხვა დაბინძურებული ნივთები უნდა გაირეცხოს სარეცხ მანქანაში თბილი წყლითა და დეტერგენტით. შესაძლოა, გამოყენებული იყოს ქლორის შემცველი საშუალებები, თუმცა სავალდებულო არ არის.

* დაბინძურებული ნივთების დამუშავებისას, თავიდან უნდა იქნას აცილებული პირდაპირი კონტაქტი დაბინძურებულ მასალასთან
* არ უნდა მოხდეს მათი ზედმეტი მოძრაობა, რათა თავიდან იქნას აცილებული ინფექციური ნაწილაკების გაფრქვევა/გავრცელება.

● საკვების ჭურჭელი არ უნდა გაზიარდეს. სწორი რეცხვის ტექნიკის პირობებში, არ არის აუცილებელი ინფიცირებულისათვის ცალკე ჭურჭელის ქონა. ჭურჭელი უნდა გაირეცხოს თბილი წყლითა და საპნით ხელით, ან ჭურჭლის სარეცხ მანქანაში

● კონტამინირებული ზედაპირების (მაგ; მაგიდები, კარის სახელურები, ონკანები, სინათლის ჩამრთველები, იატაკი) წმენდა/დეზინფექცია უნდა მოხდეს დაავადებათა კონტროლისა და საზოგადოებრივი ჯანმრთელობის ეროვნული ცენტრის მიერ რეგისტრირებული დეზინფექტანტებით.

* რეკომენდებულია, სველი წესით დასუფთავების მეთოდების გამოყენება. მშრალი წმენდა, დაგვა ან მტვერსასრუტით დასუფთავება დაუშვებელია.

**ინდივიდუალური დაცვის საშუალებები სახლის/მანქანის დასუფთავებისას:**

● ერთჯერადი ხელთათმანები

● ერთჯერადი ქირურგიული ხალათი ან ერთჯერადი კომბინიზონი\*

● ფეხსაცმლის ერთჯერადი საფარი \*

● რესპირაციული დაცვა NIOSH-ის (National Institute for Occupational Safety and Health) მიერ დამტკიცებული N95 ნიღაბი ან უფრო მაღალი დონის რესპირატორი

● თვალების დაცვა (დამცავი სათვალე ან სახის ფარი, რომელიც ფარავს სახის წინა და გვერდით მხარეს)

\*როდესაც ერთჯერადი ხალათი, კომბინიზონი ან ფეხსაცმლის საფარი არ არის ხელმისაწვდომი, შესაძლოა გამოყენებულ იქნას ტანსაცმელი და ფეხსაცმელი, რომელიც მთლიანად ფარავს სხეულს. ისინი უნდა გაირეცხოს პროცედურების დასრულების შემდეგ და ინდივიდმა, რომელიც ახორციელებს დასუფთავებას უნდა მიიღოს შხაპი

წყაროები:

<https://www.cdc.gov/poxvirus/monkeypox/clinicians/infection-control-home.html>

<https://www.cdc.gov/poxvirus/monkeypox/clinicians/infection-control-healthcare.html>

<https://www.gov.uk/government/publications/principles-for-monkeypox-control-in-the-uk-4-nations-consensus-statement/principles-for-monkeypox-control-in-the-uk-4-nations-consensus-statement>

<https://www.who.int/docs/default-source/documents/health-topics/standard-precautions-in-health-care.pdf>

<https://www.cdc.gov/oralhealth/infectioncontrol/summary-infection-prevention-practices/standard-precautions.html>

<https://www.cdc.gov/poxvirus/monkeypox/pdf/Monkeypox-Interim-Guidance-for-Household-Disinfection-508.pdf>